钦定古今图书集成/明伦汇编/官常典/第135卷 > 辽
## 钦定古今图书集成/明伦汇编/官常典/第135卷 > 辽

### 太祖神册六年夏五月丙戌朔诏正班爵

按《辽史太祖本纪》云云。

### 太宗会同七年封赵延寿为魏王

按《辽史太宗本纪》：会同六年冬十一月“辛卯，上京留
守耶律迪辇得晋谍，知有二心。十二月丁未，如南京
议伐晋，命赵延寿、赵延昭、安端、解里等，由沧、恒易、定
分道而进，大军继之。七年春正月甲戌朔，赵延寿、延
昭率前锋五万骑，次任丘。丙子，安端入雁门，围忻代。
己卯，赵延寿围贝州，其军校邵珂开南门纳辽兵，太”
守吴峦投井死。己丑，次元城，授延寿魏博等州节度
使，封魏王，率所部屯南乐。

### 世宗天禄元年以崇德宫户赐翼戴功臣

按《辽史世宗本纪》：天禄元年“秋八月壬午，以崇德宫
户分赐翼戴功臣及北院大王洼、南院大王吼各五
十，安抟、楚补各百。”

### 景宗保宁元年春三月己亥南院枢密使高勋封秦王冬十月乙巳萧思温封魏王

按《辽史景宗本纪》云云。

保宁三年春正月辛酉，南京统军使、魏国公韩匡美
封邺王。

按《辽史景宗本纪》云云。

保宁四年。夏。四月庚寅朔。追封萧思温为楚国王
按《辽史景宗本纪》云云。

### 乾亨元年冬十二月乙卯燕王韩匡嗣遥授晋昌军节度使降封秦王

按《辽史景宗本纪》云云。

### 圣宗统和五年夏四月戊戌诏有司条上勋旧等第加恩

按《辽史圣宗本纪》云云。

统和七年春二月乙卯，大飨军士，爵赏有差。枢密使
韩德让封楚国王。

按《辽史圣宗本纪》云云。

统和十四年。冬十二月甲子。挞凛“诱叛酋阿鲁敦等
六十人。斩之。封兰陵郡王。”〈按挞凛姓萧〉

按《辽史圣宗本纪》云云。

统和二十二年。徙韩德昌王晋。

按《辽史圣宗本纪》：统和十九年春三月“壬辰，赐大丞相韩德让名德昌。”“二十二年冬十二月，皇太后赐大
丞相齐王韩德昌姓耶律，徙王晋。二十三年冬十一
月，诏大丞相耶律德昌出宫籍属于横帐。二十八年
夏四月甲子，赐大丞相耶律德昌名曰隆运。庚午，赐
宅及陪葬地。”

### 开泰二年冬十二月甲子以北院大王耶律世良为北院枢密使封岐王

按，《辽史圣宗本纪》云云。按《续文献通考》：“耶律世良，
辽异姓。”

### 太平三年改封丁振兰陵王封萧排押豳王萧孝穆燕王

按《辽史圣宗本纪》：太平三年“春二月丙申，以丁振为
武信军节度使，改封兰陵郡王。戊申，以东平郡王萧
排押为西南面都招讨，进封豳王。冬十一月辛卯，以
北府宰相萧孝穆为南京留守，封燕王。”

太平四年。冬十一月。追封南院大王韩𢛁为陈王
按《辽史圣宗本纪》云云。

太平十年。封萧孝穆东平郡王，萧匹敌兰陵郡王
按《辽史圣宗本纪》，十年冬十一月“辛亥。南京留守燕
王萧孝穆以东征将士凯还戎服见上。上大加宴劳。
翌日以孝穆为东平王。东京留守。国舅详稳驸马都
尉萧匹敌封兰陵郡王。”

### 兴宗重熙六年春三月戊寅以秦王萧孝穆为北院枢密使徙封吴王

按《辽史兴宗本纪》云云。

重熙十二年，封萧孝忠楚王，徙封萧孝穆齐国王
按《辽史兴宗本纪》：“重熙十二年春正月壬申，以北府
宰相萧孝忠为北院枢密使，封楚王。夏六月甲子，以
南院枢密使吴国王萧孝穆为北院枢密使，徙封齐
国王。冬十月己亥，萧孝穆薨，追赠大丞相晋国王。十
一月丁丑，追封楚王萧孝忠为楚国王。”

重熙十九年冬十二月庚戌，韩国王萧惠徙封魏王，
致仕。

按《辽史兴宗本纪》云云。

重熙二十一年，封萧阿剌、萧革萧虚烈三人为王
按《辽史兴宗本纪》：“二十一年夏四月癸未。以国舅详
稳萧阿剌为西北路招讨使，封西平郡王。秋七月戊
辰。以南院枢密使萧革为北院枢密使。封吴王。冬十
月甲午。辽兴军节度使萧虚烈封郑王。”

### 道宗清宁元年冬十一月甲子北府宰相西平郡王萧阿剌进封韩王

按《辽史道宗本纪》云云。

清宁四年夏六月乙丑，北院枢密使、“郑王萧革为南
院枢密使，徙封楚王。”

按《辽史道宗本纪》云云。

清宁八年春三月戊申朔，楚王萧革致仕，进封郑国
王。

按《辽史道宗本纪》云云。

清宁九年，封萧《韩家奴》为“荆王。”

按《辽史道宗本纪》：“清宁九年夏五月，清暑曷里狨。秋
七月丙辰，如太子山。戊午，皇太叔重元与其子楚国
王涅鲁古等凡四百人，诱胁弩手军，犯行宫。时南院
枢密使许王仁先、北院宣徽使萧韩家奴等率宿卫
士卒数千人御之。己未，族逆党家。庚申，重元亡入大
漠，自杀。壬戌，以韩家奴为殿前都点检，封荆王。”

### 咸雍八年封杨绩为赵王耶律仲禧韩国公

按《辽史道宗本纪》：咸雍七年“冬十二月，汉人行宫都
部署李仲禧赐国姓。八年夏五月甲戌，封北府宰相
杨绩为赵王。冬十二月戊辰，汉人行宫都部署耶律
仲禧封韩国公。”

### 太康二年封鳖里剌等为王

按《辽史道宗本纪》：太康二年夏六月“丁未，册皇后萧
氏，封其父祗候郎君鳖里剌为赵王叔西北路招讨
使余里也辽西郡王，汉人行宫都部署驸马都尉霞
抹柳城郡王。”

太康三年春二月壬午朔，东北路统军使萧韩家奴
加尚父，封吴王。

按《辽史道宗本纪》云云。

太康五年，萧挞不也、萧酬斡并封兰陵郡王，杨绩为
辽西郡王，耶律乙辛降混同郡王，萧韩家奴降兰陵
郡王。

按《辽史道宗本纪》：五年夏五月“丁亥，同知南院枢密
使事萧挞不也及殿前副点检、驸马都尉萧酬斡并
封萧陵郡王。冬十月壬子，诏惟皇子仍一字王，馀并
削降。己未，以赵王杨绩为辽西郡王，魏王耶律乙辛
降封混同郡王。吴王萧韩家奴兰陵郡王，致仕。”

### 天祚帝乾统六年冬十二月己巳封耶律俨为漆水郡王〈李仲禧子〉

按《辽史天祚帝本纪》云云。